Ńdɔ ǹkúkúmá bân Haman bə́ ngákə̄ édî bídí ábə Estɛ̂r, miníngá ǹkúkúmá. 2Ámōs bɛ̄ɛ yā étē, á məmaná bídí, ábōg bə́ nyâ, ǹkúkúmá á bǎd fə kǎd Estɛ̂r nâ: “Wasílī dzé, ǎ Estɛ̂r, ǎ ńkūkúmá ? Tɔ efas ńnam madzoe, lə́ tóbán nālá !” 3Ńdɔ Estɛ̂r, miníngá ǹkúkúmá, á ngávə́ ngalaná, nyé nâ: "Ngə́ mə̄ yén maa á mís móe, ǎ ńkūkúmá, ngə́ ńkūkúmá a yə́bə, madzai enyiŋ dzáma mǎmēn, ǹyián wámā vílī, ai édzí áyɔŋ dáma, zǎg dzama nyílī. 4Amú bə́ man yǎ kuan ai bíā, mǎmēn ai ayɔŋ dáma, nâ bə́ man bía tugi, bə́ man bía wé, bǐ man dzáŋ. Ngə́ lə́ bɔ tə́ nâ, bâkuan ai bía anə́ bɔlɔ̌, ngə́ kig anə́ bītúgā bí fám ai ébí bí bīníngá, ngə́ madib anyu, amú bâyəǎn kig ndə́gələ ńkūkūmá ású ákyaí étíbílí tē !” 5Ńdɔ ǹkúkúmá á ngābódo ǹkɔ́bɔ nyé ai Estɛ̂r, miníngá ǹkúkúmá naa: "Mod te a nə zá, ndɔ̄ fə éyə a nə́ vé, ényɔ̄ á ngābui fəg nâ bə́ bɔ nálā ?”